
সুধা 


কালর চক্র এগ গ্তিরোধ করানির ক্ষমতা নেই। বর্তমান বিশ্বায়ন বুলিল শব্দ 
এগ পৃথিবী হাপদিয়া কার চত্রগোর সাদে বুলে বুলে চলিয়া আছে। ও বিশ্বায়নর মুখ্য 
ভাষা ইতরাজীর জংলী পানির তেতনেই পাংকালপা হতগোরমা প্রতিহান হুরুহুরু জাতর 
ভাষা বিলীন অইতে আছে, অইতে আছে - গুলার হুতগোরমা গাটর লেইরী যেসদে 
বাগের উসাদে ভাষার লগে জাতীয় সাহিত্য এতাউ লুপ্ত অনার পথে। এরে সংকটময় 
তান্জা এগৎ লেখক কবি দাপা আহানে নিজ নিজ এতিহ্যারে হৃদিয়ৌপা বানালো কলকরিয়া 
ভাষা সাহিত্যরে জিংতা করানির সালেদে সাহিত্য সেবাত হৃদিগো কাৎকরেছি। বিষুপ্িয়া 
মণিপুরি সাহিত্য রাজ্যত দাঁপা আহান সাহিত্য সেবারীর হাদিত শ্রী ক্ষেত্রমোহন সিংহ 
গিরকৌ সেবারী আগো। 

কামান, বন্দুক এতা কিতারকা সৃষ্টির উদ্দেশ্য আছে কিন্তুমান ফুল এগ কীয়াকা 
সাতর উতার কোনও উদ্দেশ্য নেই। ঠিক উসাদে সাহিত্য বিয়া সৃষ্টি অর উহান সাহিত্যই 
হারপার।ও কারণে পপ্ডিতে সাহিত্যই সাহিত্যর উদ্দেশ্য বুলিয়া লেপকরেছি। লেখক 
তার লেংকরা'প্রেরণা'র ৩২ (ত্রিশ) হান কবিতার মাহাকে নিজরে আত্ম জিজ্ঞাসা আহান 
করেছে এ পৃথিবীত জমর অনার উদ্দেশ্যহান কীহান? রূপা কামানি, যশ, প্রতিষ্ঠা, ভোগ, 
অসীম কামনার হাদিত হুত্তোমে বা প্রকৃত উপভোগ করিল জীবনহান কীহান তা নিজে 
অনুভব করিয়া ইকরেছে ভাবহানি বুল্পেউ ভুল নাইব। শিক্ষাদান লেখকর পেশা কিন্তামান 
এ পেশা এহানরে তা অর্থকরী বিদ্যাহান হিসাবে গ্রহন নাকরিয়া প্রেম, ভক্তি, শ্রদ্ধার 
মাধ্যমে জীবনর গতিরে নিয়ন্ত্রণ করানির মাধ্যমে “সত্যম্‌ শিবম্‌সুন্দরমূ*'র আশ্রয়ে জীবনরে 
পরিচালনা করেছিল। শৌরে শিক্ষাদানর আনন্দর মাধ্যমে জীবন পুণ্য করানির হ্য়াৎ 
আহান পাছিল উহানে তা অকপটে মাতেছিল __ 

প্র “যদি মাওয়া যারগা এ পৃথিবী 
থাইতৈ তোমার স্মৃতি, 
যুগে যুগে মনর পিঞ্জুরে। 
জনমে জনমেত্রমার নুংশির পরশে 
সার্থক অইতৈ মোর শিক্ষক জীবন। 
(বোনার ছাত্র) 


এরে শিক্ষাদান এহান মাতৃভাষার মাধ্যমে জরম অয়া অন্য ভাষার লগে সংযোগ স্থাপন 
করানির লক্ষ্যহান লেপকরানি অর। কিশবমান গুরিগত মাতৃভাষাহানর অঙ্কুরগো বা 
খেমিগো ধ্বংস করানি শিক্ষার উদ্দেশ্য নাগৈ __ এহানৌ ভৌ পেয়া কবি মদন মুখার্জি, 
শহীদ সুদেষ্ণারে শ্রদ্ধা জানাছে। 

এ সংসারে মানু এতা জরম অয়া কীহান মনেইতারা? দার্শনিক এতাই মাতারাতা 
_ মানু এতা যুগ যুগ ধরিয়া যেতা যেতা শিঞ্প কর্ম করেগেছিগা উতা পর্যালোচনা করলে 
দেহিয়ার - গুহা চিত্রন্ত অকরিয়া অদ্যকার শিল্পকর্ম -শ্রীক আর্ট, মিশরীয় আর্ট, ভারতীয় 
আর্ট, এতা কিতার অন্তরর ভাবহান অইলতাই -_ মানু মানুররাং অমর অয়া থানা 
মনেইতারা। এরে ভাবধারা এহানেই সাহিত্য, শিল্প বারো কলা সৃষ্টিত মানুরে খৌতাল 
দের। 

মানুর শাশ্বত অনুভূতি মানুরে গজর স্তরে আধ্যাত্মিক বারো ধশ্বরিক ভাব রাজ্যত 
উন্নীত করের । উহানর মাধ্যমহান অইলতাই শিল্প বারো সাহিত্য। আমার বিসুপ্রিয়া মণিপুরি 
সাহিত্য জগতে লেখকর কবিতার মাধ্যমে পাঠক গিরিগিথানী নানান জীবন জিজ্ঞাসার 
উপাদান বিছারেয়া পানা পারতাই বুলিয়া আশা থউরি। ইতি _- 

ইন্জকুমার সিংহ 

কেিতাহনািহ 


সূচিপত্র... 


5 কবিগুরু প্রেরণার বাস্তব প্রতিমূর্তি 


এ কবিতার উরে 
15 নুয়া রঙুর নুয়া ইতিহাস 


1 সাহিত্যর রাজ্যত্ত নাথাইতৌ আর দূরেইত 


: এ প্রেমর পৃজারী কেবিগুরুর নিডে) 
19 খোল্তল 


।ন বিকুপরিয়ার বাগানে গিঠতায় লিশিং লিশিং হুনার ফুল 


এ সীমাহীন বানা 

: ল মনর পাহিয়া 

এ হারৌর পৌয়ালপা 
15 বনর পাহিয়া 

1 নুংশিপা কৰি মদন 
9 বানার প্রতিদান 
হু নুবা পথর পথিক 
19 ব্বানার ছাত্র 

। হ ব্যর্থ জনম 

।ল হৌপন 

ন বানা 

15 ইমা 

1৪ জাগরণ 

9 ধন্য শিক্ষক (ছাত্রর প্রতি, এলা) 
৭ প্রকৃতির বুকে 

৪ মানু 

15 প্রিয়তম 

[5 প্রকৃতি 

ঢ স্বার্থপর ভ্রমরা 

2 কনাক দৌ 

'ল সুদেষ্তার লগে 
৭ মরানির পিসে 
15 বিয়ানকার পাহিয়া 
15 শিক্ষক জীবনর অস্তিম পাওনা 
1৪ আমার মকা 

5 তি 

কবিগুরু প্রেরণার বাস্তব প্রতিমূর্তি 


২৫শে বৈশাখর রাতি জোনাকর মুকসিৎ, 
লিরি লিরি বসস্তর বৌহান। 
গেলুগা মি হৌপনর দেশে, 

দেখলু, কবিগুরুর অপূর্ব সৃষ্টির মেংসেলহান, 
মোর চেতনার আবরণহান খুলেদিল। 
হুদ্দা মানুরাং কবিগুরু নূরা ছবিহান নাগই, 
হাকহানাতৌ, বৌহানাতৌ, দিক-দিগস্তে, 
দুঃখ প্রেমে, বানা নুংশির হাদিতৌ কবি, 
যেগদেন্তও কবি, হদ্দা কবির সৃষ্টি, 
উহানলো হে রবি, প্রকৃতির বুকগৎ তি, 
যুগে যুগে কাব্য জগতর কল্পতরু | 
জিড়েয়া তোর ডালপালার তলে _ 
হাবিয়ে কককরতারা অমৃতর যৌরাং; 
পেইতায় লিশিং লিশিং মণিমুক্তা। 
ওহানলো তি, বিশ্ববিধাতার অনস্ত সৃষ্টি, 
তি প্রেরণার বাস্তব শ্রতিমূর্তি। 


ৎ 00552 


প্রেরশা॥২ 


কবিতার উরে 


হেইমা, 
আকদিন মি অনেক দূরেইত __ 
যেদিন মি আকখুলাগ দুঃখর হুতগৎ ভাহিয়া গেছিলুগা 
অনেক-অনেক-দূরেইৎ। 
তি আহেছিলে মোর জীবনর হবা খেলতামে, 
মোর যৌরাং পূর্ণকরানির জীবস্ত রূপহান, 
নেসিলেগা মোরে দূরেইর হৌপনর দেশে। 
দিগন্তে ভাহিয়া গেলগা মোর মন প্রাণ, 
যেপেইৎ পেইলু জোনাকর কঙালা মিঙাল। 
ফরইলুগা শাস্তির দেশ আহানাৎ। 
যুদ্ধ অইল মোর দেহ, মন, 
তোর ছন্দে অইল মোর হাবি দুঃখর লয়। 


হে ইমা, 
তি মোর নিঃসঙ্গ জীবনর আশীর্বাদহান। 
মি হবা পাউরি তোর তাল, ছন্দ। 
মনাউরি ফুল গিঠানি তোর বাগানে বয়া। 


কিন্তু হায়! 
পেইরাক করে ভাহিয়া গেলুগা প্রকৃতির হুতগৎ, 


দলীয় বেরাজালে বন্ধী অইল মোর কাব্যসাধনা। 
যুগর পরিবর্তনে আকদিন মহামিলনর শুভক্ষণে __ 
পেইলু মুক্তি, আলয়া আইলু বারো তোর উড়ে। 
যেপেইৎ হারৌর পরশে দুলতয় মর মনহান 
পেইতৌ তোরাং আকদিন হাবি দৌঅর সার 
দিন তোর উড়ে বয়া হংকরতৌ 

চিরদিনর শাস্তির আলয় __ 

ঁপেইত তি অইতেই মোর মূর্তিমতী বিফুপ্রিয়া। 


নুয়া রঙর নুয়া ইতিহাস 


কিদিন, কি রাতি কর্মর হুতগৎ_- 

আধারে পথহারা আজিকার মেঘলা দিনে _ 
নিংশাহান ঠুঅইল, থামিল জীবনর গতি, 
মাটিহান তিঙিয়া গেলগা ঘামে 
অসহায় মি, কুংগই হনতাই মোর আর্তনাদ। 


সালইলু আজি মরণর পথে, 

দূরেইর আহান অজানা দেশে _ 

চিরনৃতনর অগ্রদূত সুদেষ্ার উজ্জ্বল মিঙালে, 
ঙালইল মোর দেহ মন। 

হায়! সময়র বেলাভূমিত নিবিয়া যিতইগা, 
মোর জীবনর থম্বেইহান _ 

ব্যর্থ মরানি এহানই কি সেত্যহান। 


পেইরাক দৌ জিলকানির চমকে দেখলু, 

কত শত মানুর রকতে রাঙা জীবনজয়ী ছবি-_ 

যেতাই মরণহান বাজী য়া দেসিলা কত খুস্তল, 

দেসিলা তানু লিশিং লিশিং দিনর সাধনার ধন স্বাধীনতা। 
জাগিয়া উঠিল মোর মনহান দুরেইর ডাকে সাড়া দেনারকা- 
যেপেইৎ আসে মরণজয়র অক্ষয় অস্ত্র, সংপ্রাম। 

হাকহানর তেরার হাদিৎ ভাহিয়া যিতোগা মি, 

যেপেইৎ নেই কুনো মরণর চিনত, 

নুয়া বসস্তর নুয়া খেলতামে বয়া, 

তানুর লগে লেংকরতৌ মানুর মুক্তির ইতিহাস। 

০ 


গলা 


সাহিত্যর রাজ্যত্ত নাথাইতৌ আর দুরেইত 


হৌপনে বেড়াছে আহিগি মোর 

খুমেপ্ত উঠিয়া বেলি গিরকরাং হমা কাতকরলু। 
লেহাউমাচু রংহান, কপালহানাৎ রাঙা টিপ, 

ক্পঠা কলঠা ঢেউ খেলাছে চুল। 

কিপ্ত আহিগত্ত টপ্‌টপ্‌ পড়ের আহিরপানি __ কিয়া? 
আজি উষা গিথানকর কঙালা মুক্সিহানাৎ 
বিবুলা পাহিয়ার লেঙ হুনার পাখাহানি সাল্করিয়া, 
নিপুরা হাক্হানর তলে নুঝা খৌরাঙল ভাহিয়া যিতারাগা। 


গাটহানর কল কল শব্দ, চারিয়বারাদে প্রকৃতির বুকগৎ-_ 
নানান সুরর নানান এলা। 

কুগৈ আজি হুনার আতহানল চারিয়বারাদে আবির ছিটাসে 
মোর হারৌপা মনহান ফখঅইলগা দূরেইর হৌপনর দেশে। 
কারিগড় গিরকে আজিকার চিএপটে পঙ ঝরেসে প্রণৃতির রাপহান, 
আজি দূরেইর পথে সালসে মনহান, কারে বাছেয়া আসে, 
সাহিত্যর বাগানে ফুল ছিড়িয়া চাতক পাহিয়াগর সাদানে। 
গিঠলু সিঙ্গারেই, মালতী, কেতবী, কামিনী, 

সাজেইলু লেইচন্দন, লাগ্নেইপু ঘীর ব্তী, 

বাজেয়া শস্ব ঘণ্টা, করলু পুজার আয়োজন। 

আজি সার্থক অইল শোর ফুল ছিড়ানি। 

হুনালো হিনাসে গিথানকরে দেহিয়া মুগ্ধ অইপু মি, 

মাতলু এদিনেই হাবি তি খুঁরাং আছিলে গিথানক? 

্বর্ণময়ী উত্তর করল, গাটহান আজীবন প্রিয়তম বিরহে পাগপিনী। 
উহানল তেই যুগে যুগে সাগরর যাত্রীগ। 

মিয়ো মোর প্রিয়তমর যৌরাঙে অজানা পথর পথিকগ। 
আশ্রয় নেই, মোর মনর মানু নেই এ পৃথিবী এহানাৎ, 

কুরাং থায়া মোর মনর কথা মাৎতৌ! 

কোটি কোটি জিপুতর মালক মি বিধুপ্রিয়া, 

পৃথিবীর খাতাহানাৎ নেই মোর কুনো ঠিকানা, 

নেই মোর শাস্তির আলয়। 


পেইরাক হাকহান রহিল, মেঘর আধারে মাইল বেলি, 
গিথানকরে আর দেহা না পেইলু। 


অকারণ বেদনাহানে মনহান সেইল। 
দৌ জিলকানির লগে খান্তাক বারো ইঙাল ঙালসে ইমা। 
মোর মনহান আধারে মিঙাল অইল। 
মোর অবচেতন মনহানাং দিব্যজ্ঞান আহিল। 
বিকুনিয়ার নাওহানল ডাঙর আমি নিজে নিজেই। 
হায়! বিশ্ব প্রতিযোগিকতাৎ নেই ইমার নাঙ, 
নেই কুনো স্থায়ী বাসস্থান। 
কতির হারৌ মি আজি__ 
বরণে হিনাসে হাক্হানর তলে প্রকৃতির লিরি লিরি খংচেৎ। 
বিবুলা হাবিয়ে বেলির বিদায়ে বারো প্রকৃতির রাঙা রঙে। 
মিকুপর মাঝে আধারহান ভেদকরিয়া জোনাকর রূপালি রঙে 


দূরেইর পরীর দেশে ফরঅইলগ্ৰা। 

তারাময় হাকহানর তলে উবা অয়া মাতনুঃ 

এ হৌপনর দেশ এহান কি ইমার বাসস্থানহান? 

ইমায় মাৎলো, হায় এ শাস্তিপুরী এহানই মোর গরগ। 
আজিকার মানু পয়সার খৌরাংল মোর আশ্রয়র কথা পাহুরলা, 
সাহিত্যর খনিগত্ত মণিমুক্তা তুলানি নুবারলা, 

যেপেইৎ কবি-সাহিত্যিক প্রকৃতিরে বানা-নুংশি পেইতারা, 
উপেইৎ মি লেংকরৌরি মোর শাস্তির বাগানহান। 

সাহিত্য প্রেমিকর তুলিকার পরশে হুনার খাতায়, 

ইঙাল ঙালইতই মোর রূপ, রস, সৌরভ। 

আজি মোর তন্দ্রাহান ভাগিল, 

অনন্ত আশা খৌরাংল সাহিত্য রাজ্যৎ থাইতৌ চিরদিন। 

দুঃখ বেদনা বেলেয়া হাজেইতৌ মি ইমার আশ্রয়হান, 
উপেইৎ সার্থক অইতই মোর কাব্য সাধনা। 

যেলিখাহান পাঠকরাং অনাদৃত, উহানৌ আকদিন অইতই নুরা 
উহানলো যুগে যুগে রচনা করতো স্বর্ণময়ীর পূজার অর্ধ্য 
সাহিত্যর রাজ্যত্ত না থাইতৌ আর দুরেইৎ। 

প্ররশা 1৬ 


প্রেমর পূজারী কেবিগুরুর নিঙে) 


মহামানবর ভূমিকায় তি, 
প্রেমর পূজারী। 
তোর কাব্য সাধনায় _ 
আজীবন হুনিয়ার ছন্দা, 
নরদেবতার পূজার ধবনি। 
তোর ছন্দে ছন্দে 
দেহিয়ার ছদ্দা প্রেরণার মিাল। 
গুঁহানল, অমর অক্ষয়, তি 
মানুর হৃদি মন্দিরে। 
থদিয়া গেলেগা হু্দা প্রেম, 
লিশিং লিশিং সংগ্রামে 
দিলে তি বিজয়র অক্ষয় মন্ত্র 
প্রেম। 
ওঁহানল ভারত ইমা পেইল স্বাধীনতা। 
আজি তিবিশ্বর নমস্য, 
তোর নিংশিঙে আহের বসন্ত বারে বারে। 
আজি ২৫শে বৈশাখে, 
নুরা বসম্তর শুভক্ষণে__ 
মহামানবর খয়াৎ কাৎকরলু, 
পূজার অর্থ। 


রাজ। - 


খোত্তল 


মানুর শবৌরাঙর কুনো লয় নেই। 

পানার যৌরাংল ভাহিতে ভাহিতে, 

নিলুরা হাক্হানর তলে 

কুমপেইৎ থাইল আমার পানার লটমলগা সীমানাগ, 
অনেক অনেক দূরেইৎ। 

হে পথিক, না দেহর তি! 

রে গাটহান আজীবন দূরেইর পথিকগ, 

অবিরত যেইরিগা তেই প্রিয়মত বিরহে পাগলিনী। 

দুরেইর টেঙারা, অলগ্য মরুর বন্ধন তেইর ভর নেই। 

কিন্ত, পথর হাদিত রাস্থা তি! 

পানুরলে কিয়া তোর উদ্দেশ্য? 

দুরেইর হিমালয়, দুর্গম সাগর, দুরেইর হাকহান, 

জগতর হাবিতা পরাজিত মানুর ক্ষমতাত। 

রকতে হিনাসে জাঙহানল হাজার বন্ধন ছিড়িয়া-_ 

চলানি এহানেই মানুর ধর্মহান। 

তিকি হুরকাং? তি কি নগন্য? 

বিদীর্ণ করেদে হাকহান, 

অদম্য যৌবনর বেগহানেই আনেদিতই 

(তোর বিজয়র খোত্তলহান। 

প্রেরণা ৮ 


বিষুণপরিয়ার বাগানে গিঠতায় লিশিং লিশিং হুনার ফুল 


সীমাহীন বানা 


বানার শৃঙ্খলে বন্দি মি আজি 

হংকরলু আজি হৌপনর ফুলবাগানহান। 

হৃদিগর বানা-নুংশির দুলনাহানাৎ 
দৃূলেইলু তোরে। 

গারগৎ পিদাদিলু প্রেরণার ফুলডাল, 

নিলুবা হাকহানর তলে তি আজি, 

চারিয়বারাদে বড়া ফুলর নুংশিপা গত 

রূপদিলু তোরে বানার তাজমহল। 

এবাকা তোর আচানক মননছবি, 
জীবন্ত অহমিকা, 

অকৃতভ্রতার উজ্জ্বল রূপহান। 

আজি অবচেতনার তন্দ্রাহান ভাগিল, 

সীমাহীন বানার পরিণাম__ 

হুদা দুঃখ বেদনা। 

আকদিন সেম্ধাৎ মোর ফুলবাগানহান ছাড়খার। 

হায় শূন্য বাগানহান_ 

নেই কুনো মাধুরী! 

আছে হুদ্দা ুকানা পাতার মর্মর শব্দ 

পেইলু আজি দুঃখ বেদনা। 

এহান কি মোর লমৈলগা পাওনাহান! 

প্ররণ ১০ 


মনর পাহিয়া 


অ মোর মনর পাহিয়া, 

কতির দুঃখ দিয়া গেলেগা _ 
মোর মনর পিঞ্জুরাগ ভাগিয়া। 

আর কতিহান থাইতু তরে বাসেয়া! 
অ মোর মনর পাহিয়া, 

কতির দূরেইত তি মোরে বেলেয়া! 
থাইলে বানার ফুলডাল ছিড়িয়া। 
মোর নিংশিঙে নাইতেই তি আলয়া! 
আজি নুয়ারলু তোরে আর সাজানি_ 
ব্যর্থ অইল মোর ফুল ছিড়ানি। 
যাগা, আজি দূরেইত যাগা, 

আহির পানিল লেখিয়া থগা, 
নাপেইতেই আর মোরে বিসারেয়া, 
যেদিন যিতৌগা সাত সমুদ্র লালয়া। 


হারৌর পৌয়ালপা 
ভেবনেশ্বর সাধু ঠাকুরর নিঙে) 


হে গিরক, বিষুপ্রিয়ার ধ্রবতারাগ, 

হুতুমেও বহাদিলে তি হরি নামর হুতগ। 

হে প্রভূ, হে বিফণুপ্রিয়ার মিঙালহান, 

পবিত্র করে দিলে বিষুপরিয়ার নাংহান। 

তোর পরশে পেইল মুক্তি ইমা বিষুনপিয়া, 
থাইলে তি যুগে যুগে হাবিরে ইলকরিয়া। 
আজিও সাতক লিশিং লিশিং ফুল তোর নাঙে-_ 
বাজক শঙ্খ, ঘণ্টা তোর পুণ্য রম খেলতামে। 
আজিকার হেমস্তে মাগিয়ার হাবিয়ে তোর কৃপা 
আহের বসস্তে তিহে আমার হারৌর পৌয়ালপা। 


বনর পাহিয়া 


(এলা, নজরুল সুরে) 


বনর পাহিয়া বনে গেলগা, আরতে নাইতই আলয়া 
বনর পাহিয়া বনে গেলগা। 

বাধিয়া তারে থনা নুরারলে বানা-নুংশি দিয়া। 
তব-নদী পারি দিয়া, গেলগা ময়না একুল-দুকুল বেলায়া, 
বাধিয়া তারে থনা নুরারলে বানা-নুংশি দিয়া। 

বনর পাহিয়া বনে গেলগা আরতে নাইতৈ আলয়া 
নাপেইতরায় আর তারে আগ্লানে কাদিয়া, 

বনর পাহিয়া বনে গেলগা, আরতে নাইতৈ ফিরিয়া, 
বনর পাহিয়া বনে গেলগা। 


নুংশিপা কবি মদন 


হে নুংশিপা কবি, নূরা বসম্তর ডাকে, 
আহেসিলে ইমা বিষ্ুপ্রিয়ার উরে। 
ছিড়লে লিশিং লিশিং ফুল জাকাগ বুজে, 
গিঠলে নানান জাতর ফুলর ডালি__ 
পিদাদিলে বিুপ্িয়ারে। 

বিলাদিলে বিষুপ্িয়ার জিপুত হাবিরে _ 
তোর কাব্য মুক্তার অনন্ত সুরভি। 

তোর জনমে ধন্য আজি পাঁচভালি, 

ধন্য আজি ইমা বিঝুপরিয়া। 

আজি অমর তি, হে নুংশিপা, 

যুগে যুগে থাক তোর অক্ষয় স্মৃতি। 

থাক তি চিরসুন্দর জনমে জনমে__ 

বাজক তোর বিজয় শশ্ সৃষ্টির প্রলয়ে, 
ভ্রমরা-ত্রমরী তোর নাঙে লেঙকরকা এলা-_ 
সার্থক অক যুগে যুগে তোর জীবন সাধনা। 

বানার প্রতিদান 


আকদিন জোনাকর কঙালা-_ 

মিঙালে হিনাছে রাতি, 

আধারর হাদিত্ত পেইলু তারে-_ 

আহিগর মাঝে দুঃখর চিনতহান, 

দেখলু বেদনার ছবিহান-_ 

বানা নুংশিল আলিঙ্গন দিলু তারে, 
হংকরানির খৌরাংল, 

ইঙাল ঙালছে মিঙালে পথগ গালকরলু 
সৃষ্টির ভূমিকা এহানাত দেখুল__ 

অমৃতময় বানার জীবন্ত প্রতিমূর্তি আগ, 
অনেকদিনর সাধনার ধনহান। 
আকদিন ইমাম মামসে রাতি, 

মোর বানার ঘরগ উদালা। 
চাইরবারাদে হুদ্দ ছিড়া কাগজর টুকরা, 
নিংসিঙর চিনতহান লাগেছে চিয়ার-টেবিল, 
আহিগত্ত আহিরপানি টপ টপ পড়ানি অকরল, 
ঘরগর কোনগত পিলিক পিলিক করের থম্দেইহান। 
এহান কি তার অভিমানহান? 

এহান কি বানার প্রতিদানহান? 

এহান কি নিস্তরূ কৃতজ্ঞহান? 

পেইরাক ঈশ্বরর বাণী 
'হাব্বিতাত আছে মোর বিচার”। 


নুবা পথর পথিক 


আহৌ বছর আগে তোর বিদায় _ 

হায়হান। 

আধারর পথে থদিয়া গেলেগা হুদা মিঙালর ঝলক, 
হু্দা নুবা রঙে রঙে হাজেয়া কুঞ্জে কুঞ্জে 

তি থদিলে লিশিং লিশিং দিনর রঙিন ছবি-_- 
পৃথিবীর থংচিলহানাত বয়া। 

থদিয়া গেলেগা অতীতর কত শত 

মায়ার জাললো লেংকরেছি রাতিকার স্মৃতি। 
আজি তোর ছন্দে ছন্দে, 
অজানার পথে দূরেইর হৌপনর দেশে_ 
বিচিত্র মানুর মনর কথা গিঠতায়__ 

পরীর দেশে। 

নুরা বসস্তর দুলনাহানাত দুলতয় মানুর মন-_ 
হাবি দুঃখ পাছুরিয়া, 

মনর চিত্রপটে নুধাকরে লেখতাই 

ওদিনকার প্রেরণার ছবি হাবি। 

ইঙাল ঙাল অইওই তোর বূপহান-__ 

নুরা বছরর ২৫শে বৈশাখে। 

উহানল যুগে যুগে হে বিশ্বকবি 

তি চিরদিন নুবা পথর পথিকগ। 

বানার ছাত্র 


যদি মাওয়া যারগা এ পৃথিবী, 
থাইতই তুমার বানার স্মৃতি, 

যুগে যুগে মনর পিপররে। 

জনমে জনমে তুমার নুংশির পরশে, 
সার্থক অইতই মোর শিক্ষক জীবন। 
পেইতো লিশিং পিশিং মণিমুক্তা 
বুরদিয়া তুমার বানার সাগরে! 

লিশিং লিশিং পথ লালয়া, 

হাটো, নির্ভয়ে হে নুংশিপা, 

হাবিরে বানার মাঝে পেইতারায় 
মহানন্ধময় পরম পবিত্র ঈশ্বর। 

যদি থামের বৌহান, মার বেলি, 
বানার অমৃত যৌরাঙে কুঁজে কুঞ্জ -- 
সাতইতয় লিশিং লিশিংখুল। 
বিয়ানকার বেলির কঙীলা মিঙালে-_ 
নিবিয়া যিতইগা তুমার মনর আধার, 
শিক্ষক ছাত্রর মধুর মিলনে 

জরম অইতই নুরা রঙর নুরা পৃথিবী। 


ব্যর্থ জনম 


জীবনর জোবারে বাহিয়া গেলগা হাৰি 
এবাকা নেই আর বৈশাখর বৌবরণ, 
নেই আর বসম্তর শিহরণ। 

বেলিহান হমানির লগে লগে_ 

স্তব্ধ অইতই তোর হৃদিগর স্পন্বন। 
হে নির্মম মানু, 

মানুরে দেনা নুরারলে বানা আকচুটি! 
বুরিয়া যিতইগা পাহরানির সাগরে, 
তোর এ ব্যর্থ জীবন। 


হৌপন 


ফুলগ অয়া সাতইতৌ, 
প্রজাপতির ছন্দে নাচতৌ, 
মাৎতৌ মানুরে বানাপাউরি। 
গাটহান অয়া বিলেইতৌ, 

মোর যত কিছু অমৃত, 
নিভেইতৌ পৃথিবীর দুঃখর জ্বিগ 
কিন্তু হায়! হিংসার কারাগারে _ 
বন্দি অইল মোর যত আশা, 
মোর আশার হৌপনহান আজি _ 
ছন্দা হৌপনহান না টেইপাংহান? 
তেবৌ না মিটিল্‌ মোর শৌরাং, 
আইতই আকদিন বেলির মিঙাল, 
সাতইতই মোর মনর ফুলগ। 


বানা 


ছলনা, 
মরিচিকা। 

বানার পিসে 

দুঃখ, যাতনা। 

মাংকরলে জীবন-যৌবন, 
নাদলা বানার দাম। 

নেই বানার ঠিকানা, 
বানার পরিণাম কি বিভীষিকা? 
এ বিভীষিকার হাদিত যুদ্ধ করলে 

পেইতেই অমর প্রেমর মহিমা। 

ইমা 


হে ইমা, তোর বানা-নুংশির নেই কুনো উপমা, 
দশমা-দশদিন কতির দুঃখে পিদেসিলে গর্ভযাতনা। 
তেবৌ কুনোদিন নামাৎলে কতির কঠিন এ বেদনা, 
বরং প্রভুরাং মাগলে তি, মোর মঙ্গল কামনা। 
হেইমা, কতির কঠিন তোর আজীবন সাধনা, 
ডাঙর করানির আশা-শৌরাং বুবগৎ করিয়া 

হাবি দুঃখ বরণ করলে মুরগ পাতিয়া। 

হেইমা, তোর এ ইমা ডাকে আসে হীরা মণিমুক্তা, 
ইমা বুলিয়া ডাকলে তোরে নেয়র কুনো দুঃখ জ্বালা। 
হুতুমেও তোর ইমা ভাকর নেই কুনো পাস্তান্না। 
তেত্রিশ কোটি দৌ থাইতারা অনস্তপথে সাগরর পারে, 
কিন্তু তি থাওরি চিরদিন সুখে-দুঃখে জিপুতর লগে। 
হে ইমা, তি মোর একমাত্র বিপদনাশিনী ইমা, 
আপদে বিপদে তোর চরণধূলি মোর মঙ্গল ঈশারা। 


জাগরণ 


যুগে যুগে সাগরর পারে আসিলি ইমা, 
এ বিশ্বসংসারে নাপেয়া কুনো ঠিকানা । 
মহাকালর বৌবরণে ইমা পরলি কেলয়া, 
যেইরিগা আজি দুঃখর সাগরে বাহিয়া। 
হেবিকুপ্রিয়ার জিপুত, থাইলাই দল করিয়া, 
দেহিয়াও নাদেহরায় দুরঃখিনী ইমার যাতনা। 
হেবিষুপ্রিয়া জাতি, আজি তুলতাঙাই ইমারে, 
আমার লিশিং লিশিং আতর পাংকালে। 
5 হাতে হাতে কাকেই কারের ইঙাল ঙালয়া। 
2 জোনাকর লগে নেয়ৈতৈ অমাবশ্যার আধার, 
ষ্ আইতৈ ইমার জীবনে হারৌপার জোরার। 


ধন্য শিক্ষক 
ছোত্রর প্রতি, এলা) 

প্রকৃতির বুকে 


হাজাসে বিষিয়ে প্রকৃতিরে, 
হবার কুনো অন্ত নেয়সে, 
সেম্ব্যায় হাজেইরি সিঙ্গারেইরে। 
বিবুলা প্রজাপতি কুপ্ে কুঞ্জে _ 

মহা মিলনর পবিত্র চৌরাঙে। 
কোকিল রহের পঞ্চম স্বরে, 

মানু দুঃখ নেইকরানির সালে। 
যেইরিগা তটিনী যুগে যুগে _ 

সৃষ্টিরে জিংতা করানির সালে। 
আগরাং আগই ঙায়া হাবিয়ে, 

কতির নুঙেই প্রকৃতির বুকে। 

বুদ্ধি, বিবেক, বানা-নুংশি তোরাং আসে 
হায়! বানাপা নুরারলে হাবিরে! 

জরম অয়া টেইপাং জনমে __ 

লাজ কি নেই তোর প্রকৃতিরে? 
নিবেয়া হিংসার ভ্বিগ লেংকরেদে, 
নুরা রঙুর নুরা পৃথিবী। 


হৌপনহান গেলগা ভাগিয়া, 
বুরতৌ অতল সাগরে। 
খান্তাক বেলির মিঙাল, 
কি কঙালা সুর-বাঙ্কার! 
্নলু, 

নির্ভয়ে হাট_ 

ডর নাপেই। 

লাগা মনর থন্বেইহান, 
পেইলু মি আত্মপ্রত্যয়। 
হুতুমেও তি মহান, 

তি উজ্জল ধ্রুবতারা 

তি মোর প্রিয়তম । 


প্রকৃতি 


লিশিং লিশিং গাও বেলেয়া আজি _ 
যাওরিগা মি অমৃতর খোরাডে, 
প্রকৃতির নেই কুনো পরিবর্তন। 
নিজরে জিততা করানির সাধনা, 
আজিত্ত অব্যাহত পৃথিবীর বুকে। 
এদেশে মানুর রং কালা-ধলা, 
এদেশে নিকুলের বেলি মুডেদে, 
হমারগা বেলি পশ্চিম আকাশে । 
মুকশি দিরি মালতি জোনাকর মিঙালে। 
এদেশেও আধারে মিঙালে দিনহান 
নুঙেই-নুংশি এহানেই প্রবৃতিহান। 


স্বার্থপর ভ্রমরা 


সাতনির সময় নিক্কা আইলে, 

'দিলে কতির বানা-নুংশি, 

নিলেগা হাবিতা মোর আদিল যেতা, 
আজি মি শূন্য হাদয়, 

আজি মি কেলনির পথে 

হে স্বার্থপর, দুষ্ট ভ্রমরা, 
ছিড়লে তি বানার ফুলডাল। 
আজিকার দুঃখর দিনে হারপেইলু, 
তি কুংগৌ নাগই, কিন্তু 

তি একমাত্র বসম্তর কুকিলগ। 


বব 1 


গ্ররশা॥ ২০ 


কনাক সৌ 


হুন হুন হে কনাক সৌ, 
ইমা-বাবায় তুমার দৌ। 
ইমা-বাবার কথা ইলয়া, 
কাকেই কাড় না জিড়েয়া। 

হাট আজি খাংচেৎ বাধিয়া। 

ইমাম মামে ডর নাপেয়া 
সালই আজি লালফামে। 
গুরুজনরে যেতাই উজেইতারা 
লালফামে গিয়া উসুটন খেইতারা। 
আহির পানির গাটে ভাহিতারা, 
জিংতা অয়া থায়াও মরতারা। 
ইমা-বাবারে যেতাই নিংকরতারা__ 
সাগরর থাস্পালগ উতাই ছিড়তারা, 
তেত্রিশ কোটি দৌঅর আশীর্বাদে 
সার্থক অইতারা জীবনে মরণে। 


সুদেষ্ণারলগে 


হে নুংশিপি মিকুপর দেহাদেহি, 
দিলে মোরে যেতা অমৃত বাণী, 


ইমার মঙ্গলশঙ্থ ঘরে ঘরে, 
তুলতাঙাই আহির পানির গাটে 
হাজেইতাঙাই নুরা রঙর পৃথিবীরে। 
হিনেইতাঙাই মন্দাকিনীর গাটে, 


মাততাঙাই তোর লগে “জয় বিফুপরিয়ার জয়”। 


মরানির পিসে 


যদি মাততারা মোরে, মরানির পিচস কুরাংঃ 
মাৎতৌ মি, কিয়া, কুরাং 

প্রলয় আহক, বৌবরণ আহক, 
থাইতৌ মি তুমার লগে, 

হুদা পুরাতন অইতৈ নিঃশেষ । 

আইতৌ নূরা নুরা রূপে তুমার হাদিৎ। 
মেরাকে তুমি দেখতারাই মোরে, 
পাখাহানি সালকরিয়া হাকহানর তলে, 

উগ কুংগউ নাগই, ছন্দা তুমার মারূপ মি। 


তুমি হাদি হাদিৎ নিরাশ কিয়া? 

তুমার আহিরপানি পুনানির সালে 
দিবা-নিশি হৌপনে-টেইপাঙ্ে _ 
করতো তুমার মঙ্গল কামনা। 

হয়ত, আইতো মি হুরকাং পাহিয়াগ, 
উবা অইতৌ মি তুমার প্রেরণার উৎস। 


লেংকরতৌ কতির এলা তুমার বানার ছন্দে ছন্দে। 


যেগদে মিপলেঙ করলেও দেখতারাই-_ 
মি, তুমার হাদিৎ জীবস্ত, চিরজাগ্রত। 

এ জীবনে হুদ্দা নাগই, জনমে জনমে, 

যুগে যুগে মি অক্ষয়, মি তুমার অজা। 

তুমার খানার অস্ত বর্ষণে বহিতই __ 
পিযূষ ধারা এ কঠিন নিরস পৃথিবীর বুকগৎ। 
ওদিন শিক্ষক ছাত্রর পবিত্র মিলনে _ 
অইতই পৃথিবী চিরসুন্খর, চিরপবিত্র। 

মি বিয়ানকার পাহিয়াগ, 
সালকরিয়া ছুনার পাখাহানি _ 
টেঙারার হাদি হাদিত 

যিতৌগা দূরেইত ফরদিয়া। 
যিতোগা ফেন্‌ ধনুকহান লালয়া, 
সীমাহীন নিলুয়া হাকহানাত। 
মেরাকে, চঞ্চল অরিঙংগ, 

মি, যিতৌগা ধাবদিয়া, 
ছিড়তো লিশিং লিশিং বন্ধন, 
ফরইতৌগা দিগ-দিগন্তে, 
মিলিয়া যিতৌগা মানুর ভিরে। 
নিভেইতৌ হিংসার জগ, 
বানানুংশির অমৃত প্রবাহল, 
গিঠত প্রেমর ফুলডাল, 
উচ্চারণ করতো প্রেরণার এলা 
কবিতার ছন্দে ছন্দে 

ধ্বনিত অইতই পৃথিবীর বুকে-- 
হাজার হাজার মানুর কলতান। 
নুকুলতই বিয়ানকার বেলি __ 
দুরেইত হাকহানর বুকগত, 
ধার কঙালা মুক্সিত, 

লময়া যিতইগা পুরাতন, 
নেয়ইতই মানুর অন্ধকার 
ঝিলিক ঝিলিক মিঙালে _ 
মুগ্ধ অইতই মানুর মন। 
দিগণ্ডে লুকেয়া যিতইগা 

হিংশ্র মানুর ঘোরাং, 

থামিয়া যিতইগা আকদিন __ 
মানুর করুণ আর্তনাদ, 

নুবা খুগর নুধা পৃথিবী । 


শিক্ষক জীবনর অন্তিম পাওনা 


হে বিধাতা, 

শিক্ষক জীবনর লমৈলগা দিনএহানি, 

এমাটিক দুঃখ বেদনাল হংকরেসৎ তি! 
এহান কি তোর বিধানহান? 

লিশিং লিশিং জনমর পুণ্যর ফলে, 

তোর অশেষ কৃপায় এ মোর শিক্ষক জীবন। 

এ শিক্ষক জীবনর হুতগৎ ভাহিয়া, 

ফরইলুগ্রা আজি জীবনর লমৈলগা সীমাগৎ। 

তবু না মিটিল খৌরাং 

জীবনে মরণে মোর বানার ছাত্রএতারে 

'মনাউরি বাধানি মোর ঠইগর বাধনে। 


হে জগতর গিরক, 
মার্জনা করেদিস তানুর যত অপরাধ, 
থদিস চিরদিন তানুরে মোর হৃদি থাস্পালে। 
বিদায়ক্ষণে মোর বানালো হিনাসি মেইথং উহানি, 
মোর হৃদিগৎ থয়া যিতৌগা মি অস্তিমর পথে। 
এহানই মোর লমৈলগা ভিক্ষাহান। 
পরজনমে বারো আইতৌ শিক্ষকর বেশে 
থাইল তোরাং মোর এ কামনাহান। 
উপেইত বাধতৌ তানুরে বারো চিরহাদয়বন্ধনে। 

আমার মকা 


বাবায় মাতের মকারে__ 
এসাদে সৌতে নেইহে। 
হুদা তর্কমাহি করের। 
নাকগদে হেনস হদ্দা আচুলের। 
বুদ্ধিহানতে জবর হবা 

নেই কুনো তার পানতামনা। 
পড়াহানাৎতে জোয়ার-ভাটা। 
পাকরের তাতে গোয়ার ভাটা। 
চেইতে তারে আপাংগ, 
কৌলিৎতে বারো মেইখেৎগ। 
মুরগণ্তে লাগার টুগী, 
চরকরেরতাতে হুদা হুপী। 
হিজেয়া খানা না মনার, 
ছালিত উঠিয়া খার। 
মনারতাতে হুন্দা উফল, 
চাবেরতাতে কাচা খবল। 
কুনো কামে নেই তার মতি, 
ছুত্দা মইষে তার গতি। 
আচানক মানু এসাদে এগ, 
মাতো তারে ভবিষ্যতে কিগ? 


কবি জরম ১৩৫৫ বাংলা, গ্রাম -পাকইপার, পো- 
কারুগঞ্জ। বাপক স্বীয় গোপেশ্বর সিংহ, ২৪৫নং 
রুকনীপার প্রাথমিক বিদ্যালয়র প্রধান শিক্ষকগ 
আসিল। মালক স্বর্গীয় সিন্দুর দেবী। গিরক 
ক্ষেত্রমোহন সিংহ ১৯৬৯ ইধরেজিত যেবাকা চরম 
লেইরা এহানর বিরুদ্ধে যুদ্ধ করিয়া বি. এ. তৃতীয় 
বর্ষে পাকরল, ওপেইত ছাত্রছাত্রী এতার সেবার 
মহান উদ্দেশ্য আহানল বেকীরপার নেহরু বালিকা 
বিদ্যালয় হঙকরানির নিঙে বিশিষ্ট ভূমিকাহান 
নেসিলগা। থাংনাৎ ১৯৭৪ ইংরেজিত পানিভরা 
কৃষ্ণচরণ হাইস্কুলে শিক্ষকর পদে থায়া বারো 
২০০৪ ইং ও স্কুলর প্রধান শিকর পদে উন্নীত আয়া 
২০০৮ ইংরেজির ৩১ ডিসেম্বর অবসর নিলগা। 
বর্তমানে গিরক এবাকাপেয়া তার বানার 
ছাত্র-ছাত্রীর সেবায় নিজরে উৎসর্গ করিয়া চলেছে। 


এছকারর ফঙসে লোরিক 

* বিষাক্ত নেশা বোংলায় - বেতার মঞ্চ নাটিকা) 

* স্ট্যান্ডার্ড বাংলা ব্যাকরণ ও রচনাবলী ডিচ্চ ও উচ্চতর শ্রেণির জন্য) 
*. শিক্ষকের স্বপন (একাস্ক বাংলা নাটক) 


*. প্রেরণা (বাংলা কবিতা গ্রন্থ) 
আর লোরিক ফঙনির পথে 
বিষাক্ত নেশা (একাঙ্ক নাটক, বিফুপ্রিয়া মণিপুরি ভাষায়) 
(নোটক, বিফুপ্রিয়া মণিপুরি ভাষায়) 
মধুমালতী (নাটক, বিষ্ুপ্রিয়া মণিপুরি ভাষায়) 


পি 
রী 
হু 
ই 


পরবন্ধমালা প্রেবন্বগ্রনথ, বিষুঃপরিয়া মণিপুরী) 
প্রবন্ধমালা প্রেব্ধপ্রনথ বাংলা ভাষায়) 


